2021 m. balandžio 14 d. Bendrojo Teismo sprendimas byloje Ryanair / Komisija (Finnair I; Covid-19)
(Byla T-388/20)1
(Valstybės pagalba – Suomijos oro transporto rinka – Pagalba, kurią Suomija suteikė bendrovei Finnair dėl COVID-19 pandemijos – Su paskola susieta valstybės garantija – Sprendimas neteikti prieštaravimų – Laikinoji valstybės pagalbos priemonių sistema – Priemonė, skirta dideliems valstybės narės ekonominiams sutrikimams atitaisyti – Nepalygintas pagalbos teigiamas ir neigiamas poveikis prekybos sąlygoms ir siekiui išsaugoti neiškraipytą konkurenciją – Vienodas požiūris – Įsisteigimo laisvė – Laisvė teikti paslaugas – Pareiga motyvuoti)
Proceso kalba: anglų
Šalys
Ieškovė: Ryanair DAC (Sordsas, Airija), atstovaujama advokatų E. Vahida, F.-C. Laprévote, S. Rating ir I.-G. Metaxas-Maranghidis
Atsakovė: Europos Komisija, atstovaujama L. Flynn, S. Noë ir F. Tomat
Atsakovės pusėje į bylą įstojusios šalys: Ispanijos Karalystė, atstovaujama L. Aguilera Ruiz, Prancūzijos Respublika, atstovaujama E. de Moustier ir P. Dodeller, ir Suomijos Respublika, atstovaujama H. Leppo
Dalykas
SESV 263 straipsniu grindžiamas prašymas panaikinti 2020 m. gegužės 18 d. Komisijos sprendimą C(2020) 3387 final dėl valstybės pagalbos SA.56809 (2020/N) – Suomija COVID-19: valstybės garantija, suteikta bendrovei Finnair.
Rezoliucinė dalis
Atmesti ieškinį.
Ryanair DAC padengia savo ir Europos Komisijos patirtas bylinėjimosi išlaidas, įskaitant išlaidas, susijusias su prašymu užtikrinti konfidencialumą.
Ispanijos Karalystė, Prancūzijos Respublika ir Suomijos Respublika padengia savo bylinėjimosi išlaidas.
____________
1 OL C 262, 2020 8 10.